Oom Willem en die wal | Die Joernaal van Kaalvoet
« Met spoeg in jou Sanlamsnor
Die ou langs jou se Burger »
Oom Willem en die wal
Julie 6, 2009 deur Kaalvoet
Oom Hugo het destyds by 'n braai vertel van Oom Willem. Oom Willem was een van die ouer boere naby Victoria Wes. Oom Willem het naweke saam met die jong manne in die kroeg gekuier, tot sy ouderdom hom inhaal, of tot die tannie bel, wat ookal eerste gebeur. As Oom Willem die huis veilig haal, dan bel die tannie weer om te laat weet.
Een aand na rugby sit die manne en Oom Willem weer vas in die kroeg, en Oom Willem klim later in sy bakkie om huis toe te ry. Na 'n hele rukkie kom sê die kroegman dat die tannie nog nie gebel het nie en dis al amper toemaaktyd. Dis toe dat die jongmanne self hulle bakkie vat en loop kyk waar oom Willem so draai.
Die grondpaaie buite Victoria Wes het sulke uitkeerwalle weerskant van die pad wat die water van die pad af hou vir as dit reen. Toe die manne in die pad aankom staan oom Willem se Hilux netjies geparkeer bo-op een van die walle met die agterwiele wat mooi staan en spin.
Al laggende stap Oom Hugo to nader, na waar oom Willem met sy elmboog by die verster uit sit en bestuur. Toe Oom Hugo naby genoeg is sien hy Oom Willem ry netjies 50 mph. Ook goed so, want 'n man vat nie kanse in die nag nie.
Toe oom Hugo by oom Willem uitkom, skrik oom Willem eers: " Goots Boetman, wag laat ek eers aftrek, netnou kry jy seer!"
op Julie 6, 2009 at 2:35 nm | Antwoord Skoor
Dis soos 'n vriend van my wat my sy Hilux teen 'n vreeslike skuins boom 'op' is, en toe steeds vet gee, al is die bakkie stuck!